En aragonés medieval existio l'adverbio tantost ("deseguida", "luego") que desapareixió de totz los puestos de fueras de la Val de Benás, pero con lo significau de "quasi", "por poco", y en continuidat territorial con lo catalán ribagorzano y con lo gascón aranés. Deriva de lo latín TANTU TŎSTUM, fendo referencia TŎSTUM a un "cueto muito luego", que ha orichinau dreitament en italián tosto, en francés tôt, occitán y catalán antigos tost, y en castellán medieval toste, que se considera castellán.